‫מי אנחנו?‬
‫איך הפכנו להיות מה שאנחנו?‬
‫כבני אדם, אנחנו מבלים את חיינו‬
‫בניסיון להבין את עצמנו.‬
‫אבל לפעמים זה מרגיש‬ ‫שאנחנו קרובים מדי מכדי לראות באופן ברור.‬
‫לכן אנחנו אוהבים סיפורים מעולמות אחרים.‬
‫והעולם של השימפנזים,‬
‫שכל כך דומה לזה שלנו במובנים מסוימים…‬
‫אבל כל כך שונה באחרים…‬
‫מספר סיפורים שמגלים יותר‬ ‫משאתם מסוגלים לדמיין.‬
‫סיפורים שהם חזקים יותר,‬
‫כי הם אמיתיים.‬
‫- יער נ'גוגו‬ ‫אוגנדה -‬
‫יער נ'גוגו הוא עולם גדול‬ ‫בעל קשרים פנימיים.‬
‫ובליבו,‬
‫יש חברה משגשגת.‬
‫שימפנזי נ'גוגו.‬
‫עבור האם הטרייה הזו ותינוקה,‬
‫זה הבית.‬
‫- אימפריית השימפנזים -‬
‫השימפנזים הם קרובי המשפחה החיים‬ ‫הקרובים ביותר אלינו.‬
‫ה-DNA שלנו זהה ביותר מ-98 אחוז.‬
‫הם אינטליגנטיים ביותר,‬
‫ואמוציונליים ביותר.‬
‫הם יכולים לחיות עד גיל 60 ויותר,‬
‫ושלבי חייהם דומים לאלה שלנו.‬
‫כל שימפנזה בנ'גוגו הוא אינדיבידואל…‬
‫עם אישיות ומטרות ייחודיות משלו.‬
‫כדי לשקף זאת,‬
‫מדענים נתנו לכל אחד ואחת מהם שם.‬
‫- קאנונבול‬ ‫קרטר -‬
‫- הרצוג‬ ‫ג'אנגו -‬
‫חברת נ'גוגו מתוחכמת.‬
‫זו רשת מורכבת של קשרים משפחתיים וחברתיים…‬
‫במסגרתה כל שימפנזה צריך ליצור מערכות יחסים‬
‫ולמצוא את מקומו בקבוצה.‬
‫רוב קבוצות השימפנזים מונות 50 או 60 פרטים.‬
‫אבל כאן בנ'גוגו,‬
‫הקבוצה כפולה בגודלה.‬
‫יותר מ-120 שימפנזים חיים ביחד.‬
‫הקבוצה הגדולה ביותר שמישהו גילה אי פעם.‬
‫נ'גוגו הוא גן עדן לשימפנזים.‬
‫יש כאן כמות עצומה של עצי פרי.‬
‫ופירות הם נשמת אפה של חברת השימפנזים.‬
‫עם כל כך הרבה שימפנזים שמנסים להסתדר פה,‬
‫יש הרבה תחרות.‬
‫בחיים כאן מעורבים פוליטיקה וכוח.‬
‫חברת נ'גוגו היא היררכיה,‬
‫והשימפנזים תמיד מחפשים הזדמנויות‬
‫להתקדם.‬
‫בראש ההיררכיה‬ ‫נמצא השימפנזה החשוב ביותר בנ'גוגו.‬
‫ג'קסון. זכר האלפא.‬
‫- בן 30 -‬
‫ג'קסון עומד בראש כבר שש שנים.‬
‫אבל הוא מזדקן בשביל להיות אלפא.‬
‫אם ברצונו להישאר בפסגה,‬
‫אסור לו לגלות שום חולשה.‬
‫הוא צריך להפגין את כוחו.‬
‫זה מה שג'קסון רוצה.‬
‫חברי הקבוצה קוראים‬
‫ובאים אליו כאות של כבוד.‬
‫אבל ג'קסון מודע היטב‬
‫לכך שיש שימפנזים‬ ‫שמפגינים פחות כבוד מאחרים.‬
‫- אייברמס‬ ‫בן 21 -‬
‫שימפנזה בגיל כזה אמור להיות צעיר מדי‬ ‫מכדי להוות אתגר אמיתי עבור ג'קסון.‬
‫אבל לא כל השימפנזים חכמים‬
‫או מלאי ביטחון כמו אייברמס.‬
‫אבל לג'קסון יש הגנה.‬
‫מיילס.‬
‫- מיילס‬ ‫בן 40 -‬
‫שימפנזת ענק.‬
‫הגדול ביותר שידע נ'גוגו.‬
‫בין ג'קסון למיילס יש קשר הדוק…‬
‫והם מטפחים זה את זה באופן קבוע.‬
‫זו ברית איתנה.‬
‫הטיפוח הוא חלק חשוב בחיים‬ ‫עבור כל השימפנזים.‬
‫כך הם יוצרים ומתחזקים קשרים חברתיים.‬
‫זו המקבילה השימפנזית לשיחה.‬
‫זה דבר פוליטי מאוד.‬
‫תכנון.‬
‫שכנוע.‬
‫רקימת מזימות.‬
‫- #1‬ ‫ג'קסון -‬
‫- #2‬ ‫מיילס -‬
‫הטיפוח יוצר בריתות.‬
‫- #5‬ ‫קרטר -‬
‫- #6‬ ‫מורטון -‬
‫- #5 קרטר‬ ‫#4 פטרסון -‬
‫ובריתות יוצרות כוח.‬
‫- #2‬ ‫מיילס -‬
‫- #7‬ ‫אוונס -‬
‫אפילו השימפנזים החזקים ביותר‬
‫מתקשים לשלוט לבדם.‬
‫זהות השותפים שלך לטיפוח‬
‫אומרת הרבה על הסטטוס והשאיפות שלך.‬
‫- #3‬ ‫אייברמס -‬
‫אבל אם אתה לא עוסק בטיפוח עם אף אחד,‬
‫סטטוס ושאיפות הם אחרית דאגותיך.‬
‫- גאס -‬
‫- בן 14 -‬
‫ארבע עשרה הוא לא גיל קל‬ ‫עבור שימפנזה ממין זכר.‬
‫אתה נפרד מאימך…‬
‫ואתה צריך להתחיל להתחבר עם זכרים אחרים.‬
‫יש כאלה שזה בא להם יותר בקלות‬
‫מאשר לאחרים.‬
‫גאס הוא אאוטסיידר.‬
‫אבל הוא לא יכול להישאר כזה.‬
‫הוא צריך למצוא חברים.‬
‫ביער נ'גוגו,‬
‫זה לא חכם לבלות יותר מדי זמן לבד.‬
‫- כריסטין -‬
‫- בת 21 -‬
‫התינוקת של כריסטין בת כחצי שנה.‬
‫יחסית לגיל הזה,‬ ‫היא הרבה יותר חזקה ומפותחת מתינוק אנושי.‬
‫אבל היא עדיין מאוד פגיעה.‬
‫בנ'גוגו, לא כל התינוקות‬ ‫זוכים להגיע ליום הולדת שנה.‬
‫ולכן,‬
‫היא לא תקבל שם עד אז.‬
‫כריסטין צריכה להתמקד בתינוקת,‬
‫וזה הותיר את בתה הגדולה יותר, נדין,‬
‫נטושה.‬
‫- נדין‬ ‫בת שבע -‬
‫פעם היא קיבלה את מלוא תשומת ליבה של אימה.‬
‫עכשיו היא מוזנחת.‬
‫אפילו עבור שימפנזה, התינוקת מתפתחת מהר.‬
‫היא מתחילה להיעשות עצמאית יותר.‬
‫היא רוצה להיות חלק מהחברה.‬
‫במה שנוגע לתינוקות,‬ ‫רוב השימפנזים סובלניים למדי.‬
‫בכל זאת,‬
‫בטוח יותר להתחיל עם מישהו שקרוב לגודל שלך.‬
‫הבעיה היא ששימפנזים צעירים‬ ‫הם הרבה פחות סלחניים.‬
‫ככל שהתינוקת תהיה עצמאית יותר,‬
‫כך יגדל הסיכוי שהיא תסתבך בצרות.‬
‫זכרים גדולים מהווים איום.‬
‫אם היא תפריע להם, היא עלולה להיפגע קשות.‬
‫ועם אלפא כמו ג'קסון,‬
‫שיכול לבחור להפגין את כוחו‬ ‫בכל מקום, בכל זמן…‬
‫כריסטין אף פעם‬ ‫לא יכולה להיות רגועה לחלוטין.‬
‫הכול קצת מציף.‬
‫אימא שלה כבר ראתה את כל זה בעבר.‬
‫היא לא מודאגת.‬
‫- נדין -‬
‫אבל אחותה הגדולה כן.‬
‫הסימן הראשון לקשר בין אחיות.‬
‫נ'גוגו הוא יער גשם.‬
‫סערות הן חלק מהחיים כאן,‬
‫והשימפנזים, באופן כללי, תופסים מחסה.‬
‫אבל לא כולם.‬
‫יש שימפנזות ששואבים כוח מהסערה…‬
‫- אייברמס -‬
‫ומשתמשים בה כדי לבצע‬ ‫מפגן דומיננטיות יוצא דופן.‬
‫ריקוד הגשם.‬
‫אייברמס שולח מסר עוצמתי.‬
‫בינתיים, ג'קסון לא עושה שום דבר.‬
‫במוקדם או במאוחר, הוא יהיה חייב לפעול.‬
‫כי בכל יום שעובר,‬
‫אייברמס צובר עוד ביטחון.‬
‫גאס עדיין לבד.‬
‫אבל יש לו תוכנית.‬
‫גאס משונה, אבל הוא לא טיפש.‬
‫ג'קסון הוא לא היחיד‬
‫ששם לב שאייברמס נמצא בדרך למעלה.‬
‫- אייברמס -‬
‫זאת עשויה להיות הזדמנות‬ ‫ליצור מערכת יחסים מועילה מאוד.‬
‫גאס ממש משתדל.‬
‫כוכב עולה כמו אייברמס‬ ‫שמח לקבל טיפוח מרוב השימפנזים.‬
‫המבחן האמיתי של גאס‬
‫יהיה אם אייברמס יטפח אותו בחזרה.‬
‫דחייה.‬
‫אייברמס מחפש שותף טיפוח חשוב בהרבה.‬
‫- מיילס -‬
‫אם אייברמס יצליח לבנות ברית משלו‬ ‫עם בן הברית הכי חשוב של ג'קסון,‬
‫זה יחליש את עמדתו של ג'קסון כאלפא.‬
‫ונראה שמיילס משתף פעולה.‬
‫- ג'קסון -‬
‫ג'קסון מרגיש את אייברמס סוגר עליו.‬
‫הוא צריך שהקבוצה תתאחד תחת הנהגתו.‬
‫תתאחד נגד אויב משותף.‬
‫שימפנזים הם יצורים טריטוריאליים.‬
‫קבוצת נ'גוגו חיה בטריטוריה מוגדרת,‬
‫המוקפת מכל הצדדים בשימפנזים אחרים, עוינים.‬
‫כדי להבטיח את ביטחון משאביהם,‬
‫הם מסיירים בגבולות.‬
‫הסיור הוא עסק מסוכן.‬
‫אבל חשיבות ההגנה על הטריטוריה כל כך גדולה,‬
‫שאפילו המועמדים הכי פחות סבירים‬
‫לעיתים לוקחים בה חלק.‬
‫- גאס -‬
‫כל שימפנזה צריך לשקול את העניין.‬
‫- פורק פאי -‬
‫האם זה שווה את הסיכון?‬
‫פורק פאי הוא ממש לא‬ ‫השימפנזה הכי אמיץ או הכי קשוח.‬
‫אבל אפילו עבורו, כנראה שזה שווה את הסכנה.‬
‫השימפנזים בדרך לגבול הצפוני שלהם.‬
‫סיורים יכולים להתפרש על פני קילומטרים רבים‬ ‫ולהימשך מספר שעות מתוחות.‬
‫אפילו הזכרים הכי גדולים ותוקפניים‬
‫מתחילים להיות לחוצים‬ ‫כשהם מתקרבים אל אדמות הגבול.‬
‫פורק פאי, בינתיים,‬
‫נמצא מאחור,‬
‫ונראה שהוא לא מעוניין להמשיך.‬
‫אייברמס, מצד שני,‬
‫נמצא בדיוק איפה שהוא רוצה להיות.‬
‫ממש במרכז העניינים.‬
‫כשהקבוצה מגיעה לגבול הצפוני‬
‫ונכנסת לטריטוריה לא מוכרת,‬
‫המצב נהיה מסוכן יותר.‬
‫אין קשרי ידידות בין קבוצות שימפנזים.‬
‫כשקבוצה אחת פוגשת אחרת,‬
‫יש שתי אפשרויות.‬
‫לברוח, או לתקוף.‬
‫השימפנזים מאזינים לקריאות‬
‫ולתנועה.‬
‫- פורק פאי -‬
‫זה הספיק לפורק פאי.‬
‫הוא עוזב את הסיור.‬
‫לבד.‬
‫אבל גאס מתכוון להישאר.‬
‫יש שימפנזים אחרים בקרבת מקום.‬
‫והם יהיו עוינים.‬
‫הם צריכים לשפוט‬ ‫איזו קבוצה מונה יותר חברים…‬
‫ולהחליט אם לסגת,‬
‫או לתקוף.‬
‫מיילס מגבה את ג'קסון.‬
‫אין דרך חזרה.‬
‫הם מחליטים להסתער.‬
‫התוקפנות שלהם השתלמה.‬
‫הקבוצה הצפונית נסוגה.‬
‫זוהי הצלחה של הסיור.‬
‫הגבול בטוח,‬
‫והם יכולים לשוב למרכז הטריטוריה שלהם,‬
‫עטורי ניצחון.‬
‫כשרוב הזכרים הגדולים התרחקו צפונה,‬
‫כריסטין יכולה להירגע סוף סוף.‬
‫התינוקת מתחזקת,‬
‫והגיע הזמן שלה‬ ‫לחקור עוד חלק חשוב בחיים בנ'גוגו.‬
‫חופת היער.‬
‫- נדין -‬
‫לא מתרשמת.‬
‫כריסטין לא יכולה לתת לה לטפס גבוה מדי,‬
‫למקום שנפילה ממנו עלולה להיות מסוכנת.‬
‫זה מספיק ליום אחד.‬
‫הסיור חוזר מאדמות הגבול.‬
‫והם שמים לב למשהו בצמרות העצים.‬
‫קבוצת נ'גוגו לא סובלת‬ ‫שימפנזים אחרים בטריטוריה שלה.‬
‫אבל הם חולקים את היער עם פרימטים אחרים…‬
‫ביניהם מספר קבוצות גדולות של קופים.‬
‫הקופים אינם מתחרים עם השימפנזים.‬
‫הם אוכל.‬
‫בשר הוא מקור תזונה מבורך עבור שימפנזים.‬
‫אבל זה לא ערכו היחיד.‬
‫לחלוקת הבשר יש חשיבות חברתית‬
‫ופוליטית.‬
‫ג'קסון חולק אותו עם בני בריתו.‬
‫ויותר מכל אחד אחר, הוא חולק אותו עם מיילס.‬
‫במקביל,‬
‫הוא משאיר אחרים בחוץ בכוונה.‬
‫- אייברמס -‬
‫הדרתו של אייברמס היא סימן שבינתיים,‬
‫ג'קסון עדיין שולט בנ'גוגו.‬
‫סיור מנצח‬
‫וציד מוצלח.‬
‫היום היה יום טוב עבור ג'קסון‬
‫ועבור השימפנזים של נ'גוגו.‬
‫קופים הם משאב חשוב עבור קופי נ'גוגו.‬
‫אבל המקור החשוב ביותר תמיד יהיה עצי הפרי,‬
‫הבסיס של חברת נ'גוגו.‬
‫עץ תאנה הבשיל במרכז הטריטוריה,‬
‫והשימפנזים יכולים להירגע וליהנות מסעודה.‬
‫גאס בילה הרבה מחייו בצפייה מהצד.‬
‫הוא מתבונן יותר מרוב השימפנזים,‬
‫ומזהה בזריזות כל דבר חריג.‬
‫זה פורק פאי.‬
‫הוא נתפס כשהיה לבדו…‬
‫ונהרג על ידי קבוצה מתחרה…‬
‫ממש בלב הטריטוריה של נ'גוגו.‬
‫אם ניתן להרוג כאן שימפנזה…‬
‫זה אומר שממלכת היער הזאת…‬
‫וכל השימפנזים שבה…‬
‫כבר לא בטוחים.‬
‫תרגום כתוביות: גלעד קשר‬